ai4bharat/Pralekha huggingface dataset:
امور داخلہ کی وزارت
داخلی امور کی وزارت  نے کووڈ ۔19 کی دوسری لہر کے مدنظر کمزور طبقات کے لئے موجودہ سہولیات کا جائزہ لینے کے لئے ریاستوں / مرکز کے زیرانتظام علاقوں کو ایڈوائزری جاری کی ہے
نئی دہلی، 21 مئی
حکومتیں معاشرے کے کمزور طبقات بشمول خواتین ، بچوں ، بزرگ شہریوں اور درج فہرست ذاتوں / درج فہرست قبائل کے خلاف جرائم کی روک تھام اور اس کے خلاف لڑائی کو اعلی ترجیح دے رہی ہیں اور ساتھ ہی انسانی اسمگلنگ کی روک تھام اور اس کے انسداد کے لئے ادارہ جاتی میکانزم کو عملی جامہ پہنانے کے لئے اقدام کررہی ہیں۔
کووڈ۔19 وبائی مرض کی دوسری لہر کے اثرات خصوصا کمزور لوگوں پر پڑا ہے ۔ اس بات کو دھیان میں رکھتے ہوئے ، ایم ایچ اے نے ایک بار پھر ریاستوں / مرکز کے زیرانتظام علاقوں سے اس بات کا اعادہ کیا ہے کہ وہ کمزور طبقات خاص طور پر وہ بچے جو کووڈ۔19 کے سبب والدین کو کھونے کی وجہ سے یتیم ہو چکے ہیں، پر توجہ دیں۔
ایم ایچ اے نے ریاستوں / مرکز کے زیر انتظام علاقوں سے کہا ہے کہ وہ کمزور گروپوں ، خصوصا یتیم بچوں ، بزرگ شہریوں کے لئے موجودہ سہولیات کا فوری جائزہ لیں جن کو بروقت امداد اور تعاون کی ضرورت ہوسکتی ہے  ، اور درج فہرست ذاتوں / درج فہرست قبائل کے ممبران جن کو حکومتی امداد کی سہولیات تک رسائی کے لئے رہنمائی کی ضرورت پڑسکتی ہے۔
ایم ایچ اے نے ریاستوں / مرکز کے زیرانتظام علاقوں سے پولیس اہلکاروں کی حسیاسیت کیلئے ، مختلف محکموں / ایجنسیوں کے ساتھ رابطہ کرنے کی درخواست کی ہے تاکہ اضلاع میں پولیس اسٹیشنوں اور انسداد انسانی اسمگلنگ یونٹوں میں ویمن ہیلپ ڈیسک کو موثر انداز میں تعینات کیا جاسکے۔
این سی آر بی نے اس سرگرمی میں آسانی پیدا کرنے کے ریاستوں / مرکز کے زیرانتظام علاقوں کو متعدد ٹولز جاری کیے ہیں ، جیسے بین ریاستی معلومات بانٹنے کے لئے پولیس کرائم ملٹی سنٹر ایجنسی  کی سہولت۔
کرائم اور کرمنل ٹریکنگ نیٹ ورک اینڈ سسٹم  کا استعمال کرکے لاپتہ اور پائے گئے افراد کی معلومات کیلئے پولیس کی سہولت کی خاطر آن لائن قومی الرٹ سروس اور اور ایک ویب پر مبنی خودکار فوٹو ملاپ کرنے والی ایپلی کیشن یواین آئی ایف آئی جو سی سی ٹی این ایس میں تصاویر کے قومی ریپوزیٹری کے برعکس لاپتہ فراد ، نامعلوم لاشوں وغیرہ کی تصاویر تلاش کرنے کے لئے پولیس اہلکاروں کو اہل بنانے کیلئے مشین لرننگ ماڈل استعمال کرتا ہے۔
ایم ایچ اے نے ریاستوں / مرکزکے زیرانتظا م علاقوں سے درخواست کی ہے کہ وہ گمشدہ افراد کے لئے سینٹرل سٹیزن سروس کے بارے میں زیادہ سے زیادہ آگاہی پیدا کریں جو آن لائن دستیاب ہیں۔ ایم ایچ اے نے کووڈ۔19 کے دوران مخنث کی حفاظت کے لئے جاری کردہ حالیہ ایس او پیز کا بھی حوالہ دیا ہے۔
ریاستیں / مرکز کے زیرانتظام علاقے شہریوں کے مفادات کے لئے ان سہولیات کا استعمال کرتی رہی ہیں۔
وزارتِ تعلیم
کابینہ نے ہندوستان اور یونائٹیڈ کنگڈم آف گریٹ بریٹین اور شمالی آئرلینڈ کے درمیان تعلیمی قابلیت کو منظوری دینے کے لئے دستخط شدہ مفاہمت نامے کو منظوری دی
عزت مآب وزیر اعظم جناب نریندر مودی کی صدارت میں 07.09.2022 کو منعقدہ مرکزی کابینہ کی میٹنگ میں، کابینہ نے تعلیمی قابلیت کو باہمی منظوری دینے کے لئے بھارت اور یونائٹیڈ کنگڈم آف گریٹ بریٹین اور شمالی آئرلینڈ کے درمیان دستخط شدہ مفاہمت نامے کو منظوری دے دی ہے، جس کا اطلاق گزشتہ تاریخ سے ہوگا۔ اس مفاہمت نامے پر 25 اپریل 2022 کو دستخط کئے گئے تھے۔
ہندوستان اور برطانیہ کے درمیان تعلیمی قابلیت کی باہمی شناخت کا مقصد تعلیمی تعاون اور طلبہ کی نقل و حرکت کو فروغ دینا ہے۔ برطانیہ کی جانب سے ان کے ایک سالہ ماسٹرز پروگرام کو تسلیم کرنے کی درخواست پر غور کیا گیا اور دونوں ممالک کے وزرائے تعلیم کے درمیان 16 دسمبر 2020 کو نئی دہلی میں منعقدہ میٹنگ کے دوران ایک مشترکہ ٹاسک فورس کے قیام کا فیصلہ کیا گیا تھا۔ ٹاسک فورس کی پہلی میٹنگ 4 فروری 2021 کو ہوئی اور تفصیلی غور و خوض اور گفت و شنید کے بعد دونوں فریقوں نے ایم او یو کے مسودے پر اتفاق کیا۔
مفاہمت نامے کا مقصد دونوں ممالک کے تعلیمی اداروں کی طرف سے تعلیمی قابلیت، مطالعہ کے دورانیے، تعلیمی ڈگریوں/قابلیت سے متعلق دستاویزات اور ایکریڈیٹیشن کی باہمی منظوری کی سہولت فراہم کرنا ہے۔ انجینئرنگ، میڈیسن، نرسنگ اور پیرا میڈیکل ایجوکیشن، فارمیسی، لاء اور آرکیٹیکچر جیسی پروفیشنل ڈگریاں اس ایم او یو کے دائرۂ کار سے باہر ہیں۔ یہ اعلیٰ تعلیمی اداروں کے درمیان مشترکہ/دوہری ڈگری کورسز کے قیام کی بھی سہولت فراہم کرے گا، جو کہ این ای پی2020 کے تحت ہمارے مقاصد میں سے ایک ہے تاکہ تعلیم کو بین الاقوامی شکل دی جاسکے۔
یہ ایم او یو تعلیمی ڈھانچے، پروگراموں اور معیارات کے بارے میں معلومات کے دو طرفہ تبادلے کو فروغ دے گا اور دونوں ممالک کے درمیان طلباء اور پیشہ ور افراد کی نقل و حرکت میں اضافہ کرے گا۔ یہ تعلیم کے شعبے میں تعاون کے دیگر شعبوں، مطالعاتی پروگراموں کی ترقی کی بھی حوصلہ افزائی کرے گا، جیسا کہ فریقین نے باہمی اتفاق کیا ہے۔
یہ ایم او یو دونوں ممالک کی قومی پالیسی، قانون، قواعد و ضوابط کے تحت منظور شدہ تعلیمی قابلیت کی قبولیت کو برابری کی بنیاد پر تسلیم کرے گا۔
وزیراعظم کا دفتر
نمو ایپ کے ذریعے اہل وطن کے ساتھ تعلق بنائے رکھنا میرے لئے خوش قسمتی کی بات ہے: پی ایم
رکن پارلیمنٹ کرنل راجیہ وردھن راٹھور کے ٹوئیٹ ، جس میں ممبرپارلیمنٹ نے ایپ کی مختلف جہتوں کی وضاحت کی ہے، کا جواب دیتے ہوئے وزیر اعظم جناب نریندر مودی نے ٹوئیٹ کیا:
وزیراعظم نے اپنے ٹوئیٹ میں کہا:
’’#NaMoApp کے ذریعے کروڑوں اہل وطن کے ساتھ مسلسل تعلق بنائے رکھنا میرے لئے خوش قسمتی کی بات ہے۔‘‘
وزیراعظم کا دفتر
وزیر اعظم نے اکشے ترتیہ کی مبارکباد دی
وزیر اعظم جناب نریندر مودی نے اکشے ترتیہ کے موقع پر شہریوں کو مبارکباد دی۔
وزیر اعظم نے ٹوئیٹ کیا:
’’اکشے ترتیہ کی بہت بہت مبارکباد۔ میری تمنا ہے کہ خیرات اور نیک کاموں کے آغاز کی روایت سے وابستہ یہ مبارک تیوہار ہر کسی کی زندگی میں خوشیاں، خوشحالی اور بہترین صحت لے کر آئے۔‘‘
بھارت کا مسابقتی کمیشن
سی سی آئی نے ٹاٹاپاور کمپنی لمیٹڈ کے ذریعہ گرڈ کارپوریشن آف اوڈیشہ لمیٹڈ سے این ای ایس سی او یوٹیلیٹی کے 51 فیصد حصص خریدنے کو منظوری دی
نئی دہلی۔ 19 مارچ ہندوستانی مسابقتی کمیشن  نے مسابقتی ایکٹ 2002 کے سیکشن 31  کے تحت 18 مارچ 2021 کو ٹاٹا پاور کمپنی لمیٹڈ کے ذریعہ گرڈ کارپوریشن آف اوڈیشہ لمیٹڈ  سے شمال مشرقی بجلی سپلائی کمپنی  کے سرمایے کے 51 فیصد حصص کی خریداری کو منظوری دی۔
مجوزہ مجموعہ بجلی ایکٹ 2003 کے سیکشن 20 کے تحت اوڈیشہ بجلی کے ریگولیٹری کمیشن  کے ذریعہ شروع کی گئی مسابقتی بولی لگانے کے عمل کے تحت ٹی پی سی ایل کی جانب سے جی آر آئی دی سی او سے این ای ایس سی او یوٹیلیٹی کے سرمایے کے 51فیصد حصص کی خریداری سے متعلق ہے۔
ٹی پی سی ایل ، 18 ستمبر 1919 میں شامل کی گئی ایک عوامی کمپنی ہے اور بنیادی طور پر بجلی کی پیداوار ، ترسیل اور تقسیم کے کاروبار میں مصروف ہے۔ یہ ٹاٹا گروپ کا حصہ ہے۔
این ای ایس سی او یوٹیلیٹی ، جسے 19 نومبر 1997 کو شامل کیا گیا تھا ، اوڈیشہ کے پانچ اضلاع –  بالاسور  بھدرک  جاج پور  کیونجھر اور  باری پاڑہ میں بجلی کی تقسیم اور خوردہ سپلائی کے کاروبار میں مصروف ہے ۔
سی سی آئی کاتفصیلی حکم نامہ جلد ہی جاری کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2800
(Visitor Counter : 75
ا قتصادی امور کی کابینہ کمیٹی
کابینہ نے ملکی سطح پر پیدا ہونے والے خام تیل کی فروخت کے ڈی ریگولیشن کو منظوری دے دی
نئی دہلی، 29جون 2022 ۔ وزیر اعظم جناب نریندر مودی کی صدارت میں اقتصادی امور کی کابینہ کمیٹی نے ’گھریلو طور پر پیدا ہونے والے خام تیل کی فروخت کے ڈی ریگولیشن‘ کو منظوری دے دی ہے، وہیں حکومت نے یکم اکتوبر 2022 سے خام تیل اور کنڈینسیٹ کے ایلوکیشن کو روکنے کا فیصلہ کیا ہے۔ یہ تمام ایکسپلوریشن اینڈ پروڈکشن  آپریٹرز کے لیے مارکیٹنگ کی آزادی کو یقینی بنائے گا۔ پروڈکشن شیئرنگ کانٹریکٹس  میں حکومت یا اس کے نامزد کردہ یا سرکاری کمپنیوں کو خام تیل فروخت کرنے کی شرط اس کے مطابق ختم ہو جائے گی۔ تمام ای اینڈ پی کمپنیاں اب اپنے فیلڈ سے خام تیل مقامی مارکیٹ میں فروخت کرنے کے لیے آزاد ہوں گی۔ حکومتی محصولات جیسے رائلٹی، سیس وغیرہ کا حساب تمام معاہدوں میں یکساں بنیادوں پر ہوتا رہے گا۔ پہلے کی طرح برآمدات کی اجازت نہیں ہوگی۔
اس فیصلے سے اقتصادی سرگرمیوں کو مزید فروغ ملے گا، تیل اور گیس کے اپ اسٹریم سیکٹر میں سرمایہ کاری کی ترغیب ملے گی اور 2014 سے شروع ہونے والی اہدافی تبدیلیوں کی ایک سیریز پر عمل درآمد ہوگا۔ تیل اور گیس کی پیداوار، انفراسٹرکچر اور مارکیٹنگ سے متعلق پالیسیوں کو مزید شفاف بنایا گیا ہے۔ کاروبار کرنے میں آسانی اور آپریٹرز/صنعت کو مزید آپریشنل لچک فراہم کرنے پر توجہ مرکوز کی گئی ہے۔
پس منظر:
حکومت نے پچھلے آٹھ سالوں میں ایکسپلوریشن اینڈ پروڈکشن  سیکٹر میں کئی ترقی پسندانہ اصلاحات کی ہیں، جیسے گیس کی قیمتوں کا تعین اور مارکیٹنگ کی آزادی، مسابقتی ای-بولی کے عمل کے ذریعے گیس کی قیمت کی دریافت، ہائیڈرو کاربن ایکسپلوریشن لائسنسنگ پالیسی کے تحت ریوینیو شیئرنگ کانٹریکٹس کو متعارف کرانا  وغیرہ۔ اس کے بعد سے بولی کے کئی راؤنڈز کے ذریعے بلاکس کی ایک بڑی تعداد کو الاٹ کیا گیا ہے۔ ان کوششوں کے نتیجے میں، 2014 سے پہلے دیے گئے رقبے کے مقابلے میں رقبہ کی تقسیم تقریباً دوگنی ہو گئی ہے۔ فروری 2019 سے، اصلاحات نے پیداوار کو زیادہ سے زیادہ بنانے پر توجہ مرکوز کی ہے اور ونڈ فال گین کے علاوہ مشکل بیسن کے لیے محصولات کی شیئرنگ کا التزام نہیں کیا گیا ہے۔
وزارت دفاع
وزیر دفاع جناب راج ناتھ سنگھ کی سربراہی میں دفاعی حصول کونسل نے 76390 کروڑ روپےمالیت کی تجاویز کو منظوری دی، جس سے ’’آتم نربھر بھارت‘‘ کو بڑا فروغ حاصل ہوا
وزیر اعظم جناب نریندر مودی کے ’آتم نربھربھارت‘ کے لیے واضح کال کے بعد، دفاعی حصول کونسل  نے، 06 جون 2022 کو وزیر دفاع جناب راج ناتھ سنگھ کی صدارت میں ہونے والی میٹنگ میں، ’خریداری ‘، ’بائی اینڈ میک ‘ اور ’بائی ‘ زمروں کے تحت، 76390 کروڑ روپے مالیت کے مسلح افواج کے سرمائے کے حصول کی تجاویز کے لیے ضرورت کی قبولیت  کو تسلیم کیا گیا۔ اس سے ہندوستانی دفاعی صنعت کو خاطر خواہ فروغ ملے گا اور غیر ملکی اخراجات میں نمایاں کمی آئے گی۔
ہندوستانی فوج کے لیے، مقامی ذرائع سے مقامی ڈیزائن اور ترقی پر زور دیتے ہوئے، ڈی اے سی نے، رف ٹیرین فورک لفٹ ٹرک ، پل بچھانے والے ٹینک ، پہیوں والی آرمرڈ فائٹنگ وہیکلز  کے ساتھ ساتھ اینٹی ٹینک گائیڈڈ میزائل  اور ویپن لوکیٹنگ رڈارس  کی خریداری کے لیے تازہ اے او اینس کا اعلان کیا۔
ہندوستانی بحریہ کے لیے، ڈی اے سی نے تقریباً 36000 کروڑ روپے کی مالیت کیا تخمینہ لاگت پر نیکسٹ جنریشن کارویٹس  کی خریداری کے لیے او این کی منظوری دی ۔ یہ این جی سی مختلف قسم کے کرداروں کے لیے ورسٹائل پلیٹ فارم ہوں گے جنمیں نگرانی کے مشن، ایسکارٹ آپریشنز، ڈیٹرنس، سرفیس ایکشن گروپ  آپریشنز، تلاش اور حملہ اور ساحلی دفاع شامل ہیں۔ یہ این جی سیز، جہاز سازی کی جدید ترین ٹیکنالوجی کا استعمال کرتے ہوئے ہندوستانی بحریہ کے نئے اندرونی ڈیزائن کی بنیاد پر تعمیر کیے جائیں گے اور حکومت کے ساگر  کے اقدام کو آگے بڑھانے میں تعاون کریں گے۔
ڈی اے سی نے نو رتن ،سی پی ایس ای، میسرز ہندوستان لیورلمیٹڈ کی طرف سے ڈورنیئر ہوائی جہاز اور ایس یو-30 ایم کے آئی ایرو-انجنوں کی تیاری کے لیے، خاص طور پر مقامی طور پر ایرو انجن کے مواد کو دیسی بنانے پر توجہ مرکوز کرنے کے ساتھ، اے او اینس کی منظوری دی۔
دفاع میں ڈیجیٹل تبدیلی کے حکومت کے وژن کی پیروی میں، ڈی اے سی نے،بائی  زمرے کے تحت’ڈیجیٹل کوسٹ گارڈ‘ پروجیکٹ کو منظوری دے دی ہے۔ اس پروجیکٹ کے تحت، کوسٹ گارڈ میں مختلف سطحی اور ہوابازی کے کاموں، لاجسٹکس، فنانس اور ایچ آر کے عمل کو ڈیجیٹائز کرنے کے لیے ایک پین انڈیا محفوظ نیٹ ورک قائم کیا جائے گا۔
مواصلات اور اطلاعاتی ٹیکنالوجی کی وزارت
سنٹر فار ڈیولپمنٹ اینڈ ٹیلیمیٹکس  نے اپنا 38 واں یوم تاسیس منایا
کامن الرٹنگ پروٹوکول  لیب لانچ کیا گیا تاکہ آفات سے نمٹنے کے مؤثر انتظام کے لئے کُل ہند پیمانے پر چوکسی کا ایک مربوط نظام مرتب اورتیار کیا جا سکے
سی- ڈاٹ اپنی درون ملک تکنیکی ایجادات کے ذریعہ "آتم نربھر بھارت" کے قیام کے لئے اپنے عہد کی توثیق کرتا ہے
حکومت ہند کی مواصلات کی وزارت کے ٹیلی مواصلات کے محکمے کے تحقیق و ترقی کے اعلیٰ مرکز سنٹر فار ڈیولپمنٹ اینڈ ٹیلیمیٹکس  نےکل اپنا 38 واں یوم تاسیس منایا۔
سی- ڈاٹ نے اپنے یوم تاسیس کی تقریبات کے موقع پر ٹیلی کام اور آئی سی ٹی کے نئے ابھرتے ہوئے ابعاد سے متعلق عصری موضوعات پر تکنیکی ورکشاپ اور سیمیناروں کا اہتمام جاری رکھا ہے۔ چونکہ عالمی وبا کوویڈ سے ابھی نجات نہیں ملی اس لئے سی- ڈاٹ نے جی بی میمامسی لیکچر سیریز 2021 کے حصے کے طور پر اس سال بین اقوامی تکنیکی کانفرنس کا انعقاد غیر روایتی طور سے کیا۔ جس میں دنیا بھر کے کئی شعبوں کے ماہرین، ٹیلی کام کے سابق ذمہ داروں اور ماہرین تعلیم نے مستقبل کی ٹیلی کام ٹیکنالوجیوں کے بارے میں اپنے بصیرت افروز تجربات اور گہرے علم کا اشتراک کیا۔
تکنیکی کانفرنس کا افتتاح ڈیجیٹل کمیونیکیشن کمیشن کے چئیرمین اور سیکرٹری  جناب انشو پرکاش نے کیا۔
تقریب سے خطاب کرتے ہوئے جناب پرکاش نے انجینئروں کو بی ایس این ایل نیٹ ورک میں سی ڈاٹ 4 جی ایل ٹی ای کور کے کامیاب ثبوت کے تصور  کے رُخ پر مسلسل کوشاں رہنے کی تلقین کی۔ انہوں نے اس بات پر مزید زور دیا کہ قوم کے چیلنجنگ مواصلاتی تقاضوں کو پورا کرنے کے مجموعی تناظر میں اور وزیر اعظم کے ’’ آتم نربھر بھارت ‘‘ کے خواب کو شرمندہ تعبیر کرنے کی خاطر یہ سی- ڈاٹ کے ذریعہ 5جی این ایس اے اور ایس اے کے مقامی فروغ کے لئے ایک بہت ہی مناسب موقع ہے۔
جناب دیپک چترویدی ممبر ، ڈیجیٹل کمیونیکیشن کمیشن، حکومت ہند نے پیچیدہ ریئل ٹائم مسائل کو حل کرنے، قومی نیٹ ورک کو مضبوط بنانے اور سماجی و اقتصادی ترقی کو بڑھانے میںمقامی آر اینڈ ڈی کے اہم کردار پر زور دیا۔
اس تقریب میں ڈیجیٹل کمیونیکیشن کمیشن کے چیئرمین کی طرف سے کل ہند پیمانے پر چوکسی کا ایک مربوط نظام مرتب اورتیارکرنے کے بعد اس کے نفاذ کے لئےسی- ڈاٹ کی کامن الرٹنگ پروٹوکول  لیب کا اجرا بھی عمل میں آیا جو این ڈی ایم اے کے زیر انتظام مؤثر آفات کے انتظام ، عوامی انتباہ اور ہنگامی حالات میں خطرے کی اطلاع کیلئے ہے۔
تکنیکی سیشن میں وسیع موضوعات کا احاطہ کیا گیا اور میدان عمل کا تجربہ رکھنے والے مختلف ماہرین نے دلچسپ بات چیت کی۔ ان میں مسٹر ایلیوٹ کرسچین، آئی ٹییو کے پرو بونو کنسلٹنٹ نے کامن الرٹنگ پروٹوکول  اور عوامی تحفظ اور ڈیزاسٹر ریلیف میں اس کے استعمال پر اظہار خیال کیا اور پروفیسر سندیپ شکلا، آئی آئی ٹی کانپور نے صارفین کے لئے ڈیجیٹل پرس کے فریم ورک کے لئے خود مختار شناخت  کے تصور سے متعلق نئیباتیں بتائیں۔ دیگر ممتاز مقررین میں آئی آئی ٹی پٹنہ سے ڈاکٹر سری پرنا ساہا شامل تھے جنہوں نے مصنوعی ذہانت/قدرتی زبان پروسیسنگ پر بات کی۔ ڈاکٹر آشوتوش دتہ، جان ہاپکنز یونیورسٹی، امریکہ نے 5 جی سیکورٹی پر اور جناب سمیر شرما، سینئر ایڈوائزر آئی ٹییو - جنیوا نے آئی ٹییو کے "کنیکٹ 2 ریکور" پر جس میں کئی ایپلی کیشنز ہیں، بات کی۔
ڈاکٹر راجکمار اپادھیائے، ایگزیکٹو ڈائریکٹر، سی- ڈاٹ اور دیگر سینئر افسران بھی شریک رہے۔
<><><><><>
ش ح،ع س، ج
U.No. : 8687
(Visitor Counter : 208
بہت چھوٹی، چھوٹی اور درمیانی صنعتوں کی وزارت
سترہ سے انیس ستمبر 2023 ء تک نئی دلّی میں دوارکا کے یشو بھومی میں پی ایم وشوکرما -تین روزہ نمائش کا انعقاد
وشوکرما جینتی کے موقع پر، عزت مآب وزیر اعظم جناب نریندر مودی نے 17 ستمبر ، 2023 ء کو نئی دلّی میں دوارکا کے یشو بھومی میں پی ایم وشوکرما اسکیم کا آغاز کرنے سے پہلے، پی ایم وشوکرما پر نمائش کا جائزہ لیا ۔ یہ تین روزہ نمائش 18 کاروباریوں  کے روایتی دستکاروں اور کاریگروں کی ترقی کی داستان کے ورثے اور جدید ٹیکنالوجی کے امتزاج کو بیان کرتی ہے۔ گرو -شِشیہ پرمپرا کی پیروی کرتے ہوئے ، بھارت کے مختلف حصوں سے 54 کاریگر اور دست کار ، اس نمائش میں حصہ لے رہے ہیں۔ پی ایم وشوکرما کے مختلف صنعتوں سے تعلق رکھنے والے کاریگروں نے اپنی مصنوعات کی نمائش کرتے ہوئے ، اپنی دستکاری کا مظاہرہ کیا۔ وزیر اعظم نے نمائش میں حصہ لینے والے کاریگروں اور دستکاروں سے بات چیت کی اور شہریوں سے ، اس بات کے لیے زور دیا کہ وہ نمائش کو دیکھیں ۔
نمائش میں اعلیٰ درجے کے تکنیکی عناصر کے ساتھ ساتھ ایک سنٹر زون کو بھی دکھایا گیا ہے ، جس میں پی ایم وشوکرما کے مختلف اجزاء کو انٹرایکٹو ٹیکنالوجی کے ساتھ دکھایا گیا ہے۔
صدیوں پرانی روایات کا مظاہرہ کرتے ہوئے، نمائش میں پی ایم وشوکرما سے متعلق تجارت کے اوزاروں اور دست کاری کا ایک خصوصی قدیم میوزیم بنایا گیا ہے، جس میں وشوکرما کے تخلیق کردہ روایتی آلات کی نمائش اور ان کے سفر کا احاطہ کیا گیا ہے۔
صدیوں پرانی روایات کو جدید آلات سے منسلک کرنا پی ایم وشوکرما کے بنیادی مقاصد میں سے ایک ہے، جس کی عکاسی اس نمائش میں بھی کی گئی ہے۔ اس نمائش میں ، وشوکرما کی انتھک محنت اور بھارت کی تعمیر میں ، ان کے کردار کو اجاگر کرنے کے لیے ایک منفرد آرٹ کو دکھانے کا ایک ڈیسک قائم کیا گیا ہے۔
17-19 ستمبر ، 2023 ء تک منعقد ہونے والی یہ تین روزہ نمائش عوام کے لیے کھلی ہے اور اس نمائش میں داخلہ مفت ہے۔ نئے افتتاح کئے گئے میٹرو اسٹیشن "یشوبھومی دوارکا سیکٹر 25" کے ذریعہ نمائش کے مقام تک بہ آسانی رسائی حاصل ہو سکتی ہے۔
وزیراعظم کا دفتر
راجستھان کے ناگور میں ایک سڑک حادثے میں جانی اتلاف پر وزیراعظم کا اظہار افسوس
نئی دہلی،31؍ اگست : وزیراعظم جناب نریندر مودی نے راجستھان کے ناگور شہر میں پیش آنے والے ایک سڑک حادثے میں جانی نقصان پر گہرے رنج وغم کا اظہار کیا ہے اور ہلاک شدگان کے تئیں گہری تعزیت کی ہے۔
وزیراعظم کے دفتر نے ایک ٹوئیٹ میں کہا :
‘‘راجستھان کے ناگور میں پیش آنے والا المناک سڑک حادثہ انتہائی تکلیف دہ ہے۔ جن لوگوں کو اس حادثے میں جان گنوانی پڑی ہے، میں ان کے اہل خانہ کے تئیں افسوس اور غم کا اظہا کرتا ہوں۔ ساتھ ہی زخمیوں کے جلد صحت یاب ہونے کی دعا کرتا ہوں: PM @narendramodi۔’’
وزیراعظم کا دفتر
ایک تاریخی پہل کرتے ہوئے وزیراعظم 6 اگست کو ملک بھر کے 508 ریلوےاسٹیشنوں کی تعمیر نو کے لئے سنگ بنیاد رکھیں گے
ان ریلوے اسٹیشنوں کی تعمیر نو امر ت بھارت اسٹیشن اسکیم کے تحت 24470 کروڑ روپے سے زیادہ کی لاگت سے کی جائے گی
شہر کے دونوں اطراف کو مناسب طریقے سے مربوط کرتے ہوئے اسٹیشنوں کو ‘سٹی سینٹرز’ کے طور پر تیار کرنے کے لئے ماسٹر پلان تیار کئے جارہے ہیں
ریلوےاسٹیشن کے آس پاس کے شہر کی مجموعی شہری ترقی کے تمام معاملات کا احاطہ کرنے والے ویژن کے مطابق مربوط نظریہ اختیار کیا جائےگا
اسٹیشن بلڈنگ کا ڈیزائن مقامی ثقافت وراثت اور فن تعمیر کو ملحوظ رکھتے ہوئےتیار کیا جائے گا
ایک تاریخی پہل کرتے ہوئے وزیراعظم جناب نریندر مودی 6 اگست کو صبح 11 بجےویڈیو کانفرسنگ کے ذریعہ ملک بھرمیں پھیلے ہوئے 508 ریلوےاسٹیشنوں کی تعمیر نو کے لئے سنگ بنیاد رکھیں گے۔
وزیراعظم نے اکثر جدید ترین پبلک ٹرانسپورٹ فراہم کرائے جانے پر زور دیا ہے۔اس بات کو محسوس کرتے ہوئے کہ ریلوے ملک بھر کے عوام کے لئے ٹرانسپورٹ کا ایک پسندیدہ طریقہ ہے،انہوں نے ریلو ے اسٹیشنوں پر عالمی معیار کی سہولیات فراہم کرانے کی اہمیت پر زور دیا ہے۔ اس ویژن کی رہنمائی میں ملک بھر کے 1309 اسٹیشنوں کی تعمیر نو کے لئے امرت بھارت اسٹیشن اسکیم کا آغاز کیا گیا تھا۔
اس اسکیم کے ایک حصہ کے طور پر وزیراعظم 508 اسٹیشنوں کی تعمیر نو کے لئے سنگ بنیاد رکھیں گے۔ان اسٹیشنوں کی تعمیر نو کا کام 24470 کروڑ روپے سے زیادہ کی لاگت سے کیا جائے گا۔ شہر کے دونوں اطراف کو دونوں مناسب طریقے سے مربوط کرتے ہوئے ان اسٹیشنوں کو ‘سٹی سینٹرز’ کے طور پر تیار کرنے کے لئے ماسٹر پلان تیار کئے جارہے ہیں۔یہ مربوط نظریہ ریلوےاسٹیشن کے آس پاس کے شہر کی مجموعی شہری ترقی کے تمام معاملات کا احاطہ کرنے والے ویژن کے مطابق ہے۔
یہ 508 اسٹیشن 27 ریاستوں اور مرکز کے زیر انتظام خطوں میں پھیلے ہیں۔ ان میں سے اترپردیش میں 55 اور راجستھان میں بھی 55 ، بہار میں 49، مہاراشٹر میں44، مغربی بنگال میں 37، مدھیہ پردیش میں 34،آسام میں 32، اوڈیشہ میں 25،پنجاب میں 22،گجرات میں21 اور تلنگانہ میں بھی 21، جھارکھنڈ میں 20،آندھرا پردیش میں 18 اور تمل ناڈو میں بھی 18 ، ہریانہ میں 15اور کرناٹک میں 13 اسٹیشن شامل ہیں۔
اسٹیشنوں کی تعمیر نو میں اچھی طرح ڈیزائن کئے گئے ٹریفک سرکولیشن ، انٹر -موڈل انٹی گریشن اور مسافروں کی رہنمائی کے لئے اچھے ڈیزائن کئے گئے سائن بورڈ اور نشانات کو یقینی بنانے کے ساتھ ساتھ مسافروں کو جدید سہولیات فراہم کرائی جائیں گی۔اسٹیشن کی عمارت کے نشانات پر مقامی ثقافت ،وراثت او رفن تعمیر کی چھاپ نمایاں ہوگی۔
شمال مشرقی ریاستوں کی ترقی کی وزارت
شمال مشرق کی شاہراہ کے شعبے کی ترقیاتی اسکیم
‘‘منکچار مہندر گنج  روڈ کی بہتری اور اپ گریڈیشن’’ کے پروجیکٹ کو ، جسے 10 فروری 2023 کی با اختیار بین وزارتی کمیٹی نے غور کرنے کے لئے فہرست میں شامل کیا گیا تھا، آسام سرکا رکی جانب سے اس وضاحت کے مد نظر غور وفکر کرنے کے لئے نہیں رکھا جاسکا کہ شمال مشرقی شاہراہوں کے شعبے کی ترقیاتی اسکیم  کے تحت ریاستی سرکا روں کے ذریعہ اس سے قبل پیش کی گئی اسکیموں پر صرف اسی صورت میں غور کیا جاسکتا ہے ، اگر وہ ریاستی سرکاروں کے ذریعہ از سر نو طور پر دوبارہ پیش کی جائیں۔
یہ معلومات شمال مشرقی خطے کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں فراہم کیں۔
۰۰۰۰۰۰۰۰

U-3381
(Visitor Counter : 57
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال-501واں دن
بھارت میں کووڈ-19 ٹیکہ کاری کی مجموعی تعداد193.55کروڑ سے زیادہ ہوگئی ہے
آج شام 7 بجے تک 9 لاکھ سے زیادہ ٹیکے لگائے گئے
بھارت میں آج کووڈ-19 سے بچاؤ کے لئے مجموعی طور پر ٹیکہ کاری کی تعداد 193.55 کروڑ سے زیادہ  ہوگئی ہے۔آج شام 7 بجے تک 9 لاکھ سے زیادہ ٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے،جنہیں آبادی کے ترجیحی گروپوں کی بنیاد پرتقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10407030
|
|
دوسری خوراک
|
|
10040615
|
|
احتیاطی خوراک
|
|
5237942
|
|
صف اوّل کے کارکنان
|
|
پہلی خوراک
|
|
18419316
|
|
دوسری خوراک
|
|
17585111
|
|
احتیاطی خوراک
|
|
8761742
|
|
12 -14 سال کی عمر گروپ
|
|
پہلی خوراک
|
|
34000159
|
||
|
دوسری خوراک
|
|
16569624
|
|
15 تا 18 سال کی عمر کے افراد
|
|
پہلی خوراک
|
|
59500423
|
|
|
|
دوسری خوراک
|
|
45814698
|
|
18سے 44 سال کی عمر کے افراد
|
|
پہلی خوراک
|
|
490350143
|
|
دوسری خوراک
|
|
908411
|
|
احتیاطی خوراک
|
|
1423358
|
|
45 تا59 سال کی عمر کے افراد
|
|
پہلی خوراک
|
|
203248965
|
|
دوسری خوراک
|
|
190854779
|
|
احتیاطی خوراک
|
|
1399944
|
|
60 سال کی عمر کے افراد
|
|
پہلی خوراک
|
|
127094000
|
|
دوسری خوراک
|
|
190923767
|
|
احتیاطی خوراک
|
|
19019596
|
|
مجموعی طور پر دی گئی پہلی خوراک
|
|
1009858556
|
|
مجموعی طور پر دی گئی دوسری خوراک
|
|
890369719
|
|
احتیاطی خوراک
|
|
35351049
|
|
میزان
|
|
19335579324
ٹیکہ کاری مہم کی آج کی حصولیابیاں آبادی کے ترجیحی گروپوں کی بنیاد پر تقسیم کی گئی ہیں، جو درج ذیل ہیں:
|
|
مورخہ: 31مئی 2022 
|
|
طبی کارکنان
|
|
پہلی خوراک
|
|
53
|
|
دوسری خوراک
|
|
401
|
|
احتیاطی خوراک
|
|
12251
|
|
صف اوّل کے کارکنان
|
|
پہلی خوراک
|
|
76
|
|
دوسری خوراک
|
|
699
|
|
احتیاطی خوراک
|
|
29624
|
|
12 -14 سال کی عمر گروپ
|
|
پہلی خوراک
|
|
77196
|
||
|
دوسری خوراک
|
|
184273
|
|
15 تا 18 سال کی عمر کے افراد
|
|
پہلی خوراک
|
|
24814
|
||
|
دوسری خوراک
|
|
74760
|
|
18سے 44 سال کی عمر کے افراد
|
|
پہلی خوراک
|
|
24814
|
|
دوسری خوراک
|
|
74760
|
|
احتیاطی خوراک
|
|
240124
|
|
45 تا 59 سال کی عمر کے افراد
|
|
پہلی خوراک
|
|
4065
|
|
دوسری خوراک
|
|
52809
|
|
احتیاطی خوراک
|
|
20978
|
|
60 سال کی عمر کے افراد
|
|
پہلی خوراک
|
|
3135
|
|
دوسری خوراک
|
|
37011
|
|
احتیاطی خوراک
|
|
132309
|
|
مجموعی طور پر دی گئی پہلی خوراک
|
|
135705
|
|
مجموعی طور پر دی گئی دوسری خوراک
|
|
590077
|
|
احتیاطی خوراک
|
|
224957
|
|
میزان
|
|
950739
ٹیکہ کاری کا عمل ملک بھر میں کمزور ترین افراد کو کووڈ -19وباء کے اثرات سے محفوظ رکھنے کےلئے ایک وسیلہ ہے اور جس کا اعلیٰ ترین سطح پر مسلسل جائزہ لیا جاتا ہے اور نگرانی کی جاتی ہے۔
صحت اور خاندانی بہبود کی وزارت
کووڈ راحت امداد کے بارے میں تازہ جانکاری
18265 آکسیجن کنسنٹیٹرز ؛ 19085 آکسیجن سلینڈرز؛ 19 آکسیجن جنیریشن پلانٹس؛ 15256 وینٹیلیٹرز /بائی پیپ ؛ 7.7 لاکھ ریمڈیسیور شیشیاں، 12 لاکھ فیوی پیراویر گولیاں /ریاستوں اور مرکز کے زیر انتظام علاقوں کو بھیجی جا چکی ہیں
نئی دہلی،30مئی، 2021/ حکومت ہند کو 27 اپریل ، 2021 سے مختلف ملکوں اور تنظیموں کی طرف سے کووڈ - 19 راحت طبی سامان کی شکل میں بین الاقوامی تعاون حاصل ہو رہا ہے۔ یہ سامان ریاستوں اور مرکز کے زیر انتظام علاقوں کو جلد از جلد بھیجا جا رہا ہے۔
مجموعی طور پر 18265 آکسیجن کنسنٹیٹرز ؛ 19085 آکسیجن سلینڈرز؛ 19 آکسیجن جنیریشن پلانٹس؛ 15256 وینٹیلیٹرز /بائی پیپ ؛ 7.7 لاکھ ریمڈیسیور شیشیاں، 12 لاکھ فیوی پیراویر گولیاں /ریاستوں اور مرکز کے زیر انتظام علاقوں کو بھیجی جا چکی ہیں۔ یہ سامان 27 اپریل ، 2021 سے 29 مئی ، 2021 تک سڑک اور فضائی راستے سے بھیجا گیا ہے۔
جنوبی کوریا، بھارتی اور بحرین کی تنظیموں، شنگھائی میں بھاری برادری ، متحدہ عرب امارات میں بھارتی تجارت اور پیشہ ورانہ گروپ ، سی ٹرپ اور ایلی لیلی کی طرف سے 27 / 29 مئی، 2021 کو موصولہ بڑی کھیپیں
|
|
کھیپ
|
|
مقدار
|
|
آکسیجن کنسنٹریٹرز
|
|
225
|
|
بیری سیٹینب
|
|
5.6 لاکھ گولیاںفوری تشخیص کرنے والی کٹیں بی موصول ہوئیں۔
ریاستوں اور مرکز کے زیر انتظام علاقوں نیز اداروں کے لیے فوری طور پر تخصیص اور بلا رکاوٹ فراہمی کا عمل جاری ہے۔
مرکزیوزارتصحتمستقلبنیادوںپراسکینگرانیکررہیہے۔ مرکزیوزارتصحتمیںایکسرشارکوآرڈینیشنسیلقائمکیاگیاہےتاکہغیرملکیکووڈامدادیسامانکیوصولیاوراسکومختصکرنےکےلئےبطورگرانٹ،امداداورچندہکیشکلمیںبینالاقوامیتعاونکوہمآہنگکیاجاسکے۔ اسسیلنے 26 اپریل 2021 سےکامکرناشروعکیاہے۔ اسیکےساتھہی،وزارتصحتنےایکمعیاریآپریٹنگطریقہکارتیارکیاہےاوراسے 2 مئی 2021 سےنافذکیاگیاہے۔
۔۔۔
م ن ۔ اس۔ ت ح ۔
30.05.2021
U –4993
(Visitor Counter : 115
وزیراعظم کا دفتر
وزیر اعظم نے گجرات کے موڈھیرا میں مودھیشوری ماتا مندر میں حاضری دی اور پوجا کی
وزیر اعظم جناب نریندر مودی نے آج گجرات کے موڈھیرا میں مودھیشوری ماتا مندر گئے، درشن کیا اور پوجا کی۔ وزیراعظم کی آمد پر ان کی شاندار عزت افزائی کی گئی۔جناب مودی نے ہاتھ جوڑ کر دیوتا سے آشیرواد لیا اور مندر میں واقع مودھیشوری ماتا کی مورتی کے سامنے اپنا سر جھکایا۔
وزیر اعظم کے ساتھ گجرات کے وزیر اعلیٰ جناب بھوپیندر پٹیل اور پارلیمانی رُکن جناب سی آر پاٹل بھی تھے۔
قبل از ایں آج وزیر اعظم نے گجرات کے موڈھیرا واقع مہسانہ میں 3900 کروڑ روپے سے زیادہ کے متعدد پروجیکٹوں کا سنگ بنیاد رکھا اور اُنہیں وقف کیا۔ وزیر اعظم نے موڈھیرا کو ہندوستان کا پہلا 24X7 شمسی توانائی سے آراستہ گاؤں بھی قرار دیا۔